รองนายกรัฐมนตรี แสดงความเสียใจกับนักบินฝนหลวงที่เสียชีวิตจากอุบัติเหตุเครื่องบินตก พร้อมสั่งการให้สอบสวนและช่วยเหลือเต็มที่
รองนายกรัฐมนตรี แสดงความเสียใจกับนักบินฝนหลวงที่เสียชีวิตจากอุบัติเหตุเครื่องบินตก พร้อมสั่งการให้สอบสวนและช่วยเหลือเต็มที่พลโท คงชีพ ตันตระวาณิชย์ โฆษกประจำรองนายกรัฐมนตรี เปิดเผยว่า พลเอก ประวิตร วงษ์สุวรรณ รองนายกรัฐมนตรี กล่าวแสดงความเสียใจกับครอบครัวของนักบินกรมฝนหลวงและการบินเกษตร ที่เสียชีวิตจากอุบัติเหตุเครื่องบินตกขณะอยู่ในภารกิจฝึกบิน โดยขอให้กระทรวงเกษตรและสหกรณ์ ได้ให้การช่วยเหลือจัดพิธีทางศาสนาอย่างสมเกียรติและช่วยเหลือดูแลครอบครัวของนักบินทั้งสองตามสิทธิที่ได้รับอย่างใกล้ชิด พร้อมย้ำว่า ภารกิจการทำฝนหลวง ถือว่ามีความสำคัญต่อชีวิตของเกษตรกรและการบริหารจัดการน้ำปัจจุบันในภาพรวม จึงขอให้กระทรวงเกษตรและสหกรณ์ได้ทำการตรวจสอบข้อเท็จจริงของสาเหตุจากอุบัติเหตุการตกของเครื่องบินดังกล่าวและพิจารณาปรับความสมบูรณ์และความพร้อมของหน่วยบินให้สามารถรองรับภารกิจการทำฝนหลวง ซึ่งมีต่อเนื่องตลอดทั้งปีต่อไป